CELEX: 62016CN0238
Language: sl
Date: 2016-04-26 00:00:00
Title: Zadeva C-238/16: Predlog za sprejetje predhodne odločbe, ki ga je vložilo Finanzgericht Münster (Nemčija) 26. aprila 2016 – X/Finanzamt I

19.9.2016   
            
            
               SL
            
            
               Uradni list Evropske unije
            
            
               C 343/18
            
         Predlog za sprejetje predhodne odločbe, ki ga je vložilo Finanzgericht Münster (Nemčija) 26. aprila 2016 – X/Finanzamt I
   (Zadeva C-238/16)
   (2016/C 343/29)
   Jezik postopka: nemščina
   
      Predložitveno sodišče
   
   Finanzgericht Münster
   
      Stranki v postopku v glavni stvari
   
   
      Tožeča stranka: X
   
      Tožena stranka: Finanzamt I
   
      Vprašanja za predhodno odločanje
   
   
               1.
            
            
               Ali je treba člen 132(1)(d) Direktive 2006/112 (1) razlagati tako, da dobava človeške krvi vključuje tudi dobavo krvne plazme, ki se pridobiva iz človeške krvi?
            
         
               2.
            
            
               Če je odgovor na prvo vprašanje pritrdilen: Ali to velja tudi za krvno plazmo, ki ni namenjena neposredno za terapevtske namene, temveč izključno za izdelavo zdravil?
            
         
               3.
            
            
               Če je odgovor na drugo vprašanje nikalen: Ali je uvrstitev krvi odvisna zgolj od namena ali tudi od abstraktno obstoječih možnosti uporabe krvne plazme?
            
         
               4.
            
            
               Če je odgovor na prvo in drugo vprašanje pritrdilen: Ali za transakcijo, ki je na podlagi člena 132(1)(d) Direktive 2006/112 v državi članici oproščena DDV, ne glede na ureditev DDV, ki se uporablja v tretji državi, ne velja pravica do odbitka na podlagi člena 168 Direktive 2006/112, čeprav gre za izvozno dobavo, za katero se na podlagi člena 169(b) Direktive 2006/112 v povezavi s členom 146(1) te direktive lahko odbije vstopni davek?
            
         
      (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1).